JohanHeinsen/ENO huggingface dataset:
Aalborgs Stifts Adresseavis, 1824-01-17
Regjeringen skal have erholdt Forsikkring om Engellands Neutralitæt, men kun under den udtrykkelige Betingelse, at de franske Tropper kun maae blive 6 Maaneder i Spanien fra Cadix's Jndtagelse at regne. (Et fransk Blad melder, at de den 1ste Junii skulle forlade Spanien.) De franske Tropper, mener Man desuden, skulle kun blive i Fæstningerne, i Madrid, og ved Landeveien til Frankerig. Generalcapitain (forhen Admiral) Villavicentio er udi nævnt til General Director for Armeen. De sædvanlige Alcalder og Stadsraader skulle ifølge kongelig befaling ikke vælges, førend der kommer ny Ordre.
Aalborgs Stifts Adresseavis, 1824-01-17
Ordet gaaer, at Prindserne Carlos og Francisco ere i Kongens Nærværelse komne i Klammerie med Hinanden, og at den Sidste vil med sin Familie reise til Neapel til hans kongelige Svigerfader. Den bekjendte Trappist opholder sig i Madrid, og Man seer ham næsten daglig ride gjennem Gaderne med en Oberstuniform under hans Munkekappe og ledsaget af 20 Bevæbnede med et fælt, elendigt Udvortes. J Hovedstaden befinder sig endvidere en Repræsentant fra hver Metropolitankirke. De have tilsammen dannet en saakaldet Stjerne-Junta, der igjen staaer under den store apostoliske Junta. Præsten Merino har af Krigsministeren faaet Ordre til at forføie sig til sit Kloster i Valencia. Oberst Valterra, der lod Dommen over GeneralElio fuldbyrde, er i Valencia bleven indsperret i det samme Taarn, hvor Generalen sad fangen.
Aalborgs Stifts Adresseavis, 1824-01-17
Det er ligesaalidet roligt i Madrid, som i dens Omegn. I Hovedstaden bestiæler Man de ellers godt bevogtede Kirker endog ved høi lys Dag, og om Natten skee hyppig Tyverier og Mord. Og paa Landeveien, en Posttour fra Madrid, ere 5 franske Soldater bleven udplyndrede lige til Skjorten. J Omegnen af Valencia de Alcantara have 100 Mennesker samlet sig, og vilde med en Advocat i Spidsen bemægtige sig benævnte Plads, men bleve af Oberst Morales fordrevne ved en dygtig Geværild. J Cuenga ere adskillige anseete Folk, deriblandt en Præst og hans Kone bleven arresteerte. Øvrigheden har ladet et Skrivt confiskere, der vidnede om, at en rebellisk Faction fandt Sted. J Burgos har Pøbelen sammenrottet sig og fordret alle Negros arresteerte, og Øvrigheden har, for at tilfredsstille dem, ladet 60 Borgere hæfte. - Den Bonde, der tog Riege fangen, skal efter et Rygte være bleven myrdet. Det samme Rygte blev gjentaget med det Tillæg, at samme Skjæbne er truffet Flere af hans Slægtninge, og at Man, skrækkeligt at fortælle, havde fundet dem med overskaarne Struber naglede til Dørrene paa deres Huse.
Aalborgs Stifts Adresseavis, 1824-01-17
Den engelske Minister i Madrid Sir Al Court staaer ikke vel anskrevet hos Kong Ferdinand, da han uden Omsvøb har erklæret Hs. katholske Majestæt, at hvis han ikke ratificerte den til Engelland engang erkjendte Statsgjeld, saa vilde han forlade Hovedstaden 24 Timer efter. Desuden er ACourt forhadt af Kongen, fordi han blev i Madrid, da alle de øvrige Gesandter forlod Hovedstaden, og sidenefter, istedetfor at begive sig til Engelland fulgte med ham til Sevilla, og saaledes understøttede hans Fangevog teres Fremfærd.
Aalborgs Stifts Adresseavis, 1824-01-17
Blandinger. Den americanske Præsidents bestemte Erklæring om Regjeringens Beslutning i Tilfælde af et Angreb paa de syd americanske Fristater, er, som Man melder fra Paris, kommen ganske uventet for de russiske Diplomater.
Aalborgs Stifts Adresseavis, 1824-01-17
Den franske Konge har i egenhændig Skrivelse udnævnt Hertugen af Bellund til Gesandt ved Wienerhoffet. Man siger nu for bestemt, at det østerr. keiserl. Hof næstkommende Marts Maaned vil tiltræde Reisen til Mailand. Det vil og, mener Man, besøge Venedig og adskillige italienske Hoffer.
Aalborgs Stifts Adresseavis, 1824-01-17
J Gratz er Theatret og Redoutesalen den 24de Decbr. bleven et Rov for Luerne. De nærmere Omstændigheder derved ere endnu ikke bekjendte.
Aalborgs Stifts Adresseavis, 1824-01-17
J Strasburg er paa St. Stephansdag den 27de Decbr., Stephanskirken, der under Revolutionen blev brugt som Skuespilhuus, atter bleven indviet, for at tjene som Capel for et lidet Seminarium til at danne katholske Geistlige, men, som Man i Strasburg frygter for, Jesuiter. Det kongl. Jesuitercollegium i Palermo har begyndt deres Underviisning.
Aalborgs Stifts Adresseavis, 1824-01-17
J London med tilhørende Kirkesogne er i afvigte Aar døbt 27,679 Børn (13945 Drenge og 13734 Piger), og begravet 20,587 Mennesker (10,455 af Mandkjøn og 10,132 af Qvindekjøn), deraf 5905 under 2 Aar.
Aalborgs Stifts Adresseavis, 1824-01-17
Blandt Nytaarsgaverne for den lille Hertug af Bourdeaux var ogsaa en lille Fæstning af massivt Sølv, som man har kaldet Trocadero, og hvis Porte ere af massivt Guld. Ved Vindelbroen er opstillet en Guldcanon, der udskyder Bonbons, naar Man affyrer den.
Aalborgs Stifts Adresseavis, 1824-01-17
J Engelland har nylig en Mand solgt sin Kone for 20 engl. Schill. Ved Toldboden maatte Kjøberen lovmæssig betale en Penny i Told af sine Vare. Rossini, der nu er i Engelland, har været budet til Frokost hos Kongen. Adskillige Parlamentslemmer, havde givet et Gjestebud ham til Ære paa 500 Couverts. Efter Maaltidet sang Rossini en Aria af hans Othello, hvorpaa Bordselskabet bad ham modtage en Foræring af 20000 Pd. Sterl.
Aalborgs Stifts Adresseavis, 1824-01-17
Man anmelder nu igjen en Roman af Walter Scott, kaldet Prolemais's Beleiring.
Aalborgs Stifts Adresseavis, 1824-01-17
J Paris er endnu Staal=Armbaand stærkt i Mode. En Hr. Grossin i St. Honore Gaden har megen Afsætning paa denne Artikel, som han faaer fra Berlin. Han averterer dem med den bemærkning: "Omendskjandt de Franske ikke gjerne bære fremmede Lænker, saa anbefale vi dog vore Damer Mode=Lænker fra det berlinske Jernstøberie.
Aalborgs Stifts Adresseavis, 1824-01-17
J Jrland, hedder det fra London, er den onde Aand igjen virksom. Folket myrder paa den ene Side, Orangisterne paa den Anden. Næsten hver Post bringer Efterretning om nye Rædsler; Tropperne maae, som i Krigstid, næsten bestandig staae under Vaaben.
Aalborgs Stifts Adresseavis, 1824-01-17
Det hedder, at der i Brunsvig skal oprettes et Universitæt istedet for det allerede for mange Aar siden nedlagte Universitæt i Helmstædt.
Aalborgs Stifts Adresseavis, 1824-01-17
J den Dresdner Merkur læstes nylig følgende Avertissement: J et fornemt Huus paa Landet søges en studeret Huuslærer som foruden de sædvanlige Skolevidenskaber, forstaaer Musik, spansk, portugisisk og nygræsk samt skriver en god Haand og desuden har Færdighed i at pudse Støvler, klippe Haar og barbere, samt i paakommende Tilfælde kunde bruges til Servering. Paa det Hebraiske sees ikke, men destomere paa en moralsk Vandel, Nøisomhed og fremfor Alt en anstændig og ydmyg Opførsel mod sine 8 Elever. Derimod har Samme en til hans Tjenesteforhold passende Behandling tilligemed fri Kost og Logis, aarligen et Salair af 200 Rigsdaler foruden en passende Nytaarsgave, ligesom det ogsaa tillades ham i sine Fritimer at gjøre sig Bevægelse ved Havearbeide.
Aalborgs Stifts Adresseavis, 1824-01-17
En engelsk Poet har nylig havt et stemt Eventyr. Han skrev en Mængde Elskovsdigte til en idealiseret Person, som han kaldte Sara Sampson, og hvem han i disse tilbød Haand og Hjerte. En virkelig Sara Sampson tog ham paa Ordet og meldte sig. Han vilde ikke vige for sin Jderverden, og den Skjønne førte nu en Proces mod ham, som hun vandt i alle Former, og hvorved han blev dømt til at betale hende en Godtgjørelse af 100 Pund for Misbruget af hendes Navn i hans Elskovsdigte.
Aalborgs Stifts Adresseavis, 1824-01-17
Af en Skrivelse fra Thronhjem, dat. 19de Novbr. 1823, erfares, at Kornhøsten, som lovede rigt Udbytte, har for en stor Deel lidt af Lemændene som, i visse Strøg, have oversvømmet Kornmarkerne i en saadan Mængde, at de ikke levnede en Haandfuld Korn, endog paa Gaarde, hvor Eierne med Vished have kunne beregne sin Høst til femti (50) a sexti (60) Tønder. - J Thronhjem koster nu, fra Arkangel indført Rug 4 Spdlr. Norsk, bedste Byg 3 1/2 Spdlr. Tønden. En hurtigt tillende Tilførsel af Korn til Stæderne Molde, Christianssand og Thronhjemhar at forvente den heldigste Afsætning.
Aalborgs Stifts Adresseavis, 1824-01-17
Fædrelandet.
Aalborgs Stifts Adresseavis, 1824-01-17
Kjøbenhavn. Under 31te Decbr. f. A. er ved en allerhøieste Placat, bestemt: "at Forpligtelsen til at møde personligen i Forligelses=Commissionen, maatte udvides til dem, der boe udenfor Commissionens District, men dog ikke længere end 4 Mile fra Sted, hvor Commissionen holdes, og at de, som ere i dette Tilfælde, saa lidet som de, der have hjemme indenfor Forligelses=Commissionens Grændser, skulle, om de endog have Forfald, være berettigede til at lade møde ved en Procurator, hvorimod dette blot maa være tilladt, hvor Parten boer udenfor Forligelses=Commissionens Grændser, og tillige over 4 Mile fra det Sted, hvor samme holdes.
Aalborgs Stifts Adresseavis, 1824-01-17
Videnskaberselskabet i Kjøbenhavn har udnævnt en Commission til at undersøge Sammenhængene med en enorm Evacuation af Fluida, som skal have fundet Sted ved den af de mange Naale bekjendte Pige paa Frederiks Hospital. Jntet Resultat vides endnu fremkommet.
Aalborgs Stifts Adresseavis, 1824-01-17
En ung Person tilbyder sin Tjeneste som Gouvernante, og kan skaffe de fordeelagtigste Vidnesbyrd om sin Durabilitet, og Capacitet!
Aalborgs Stifts Adresseavis, 1824-01-17
Sørgespillet Jnta af en Ubekjendt, har vundet Bifald paa Kjøbenhavns Theater. Den Mand, for hvem nylig en Concert skulde være givet i Kjøbenhavn, men som i det Samme fik Levebrød, er forhenværende Landvæsenscommissair Hansen, Fader til 14 Børn.
Aalborgs Stifts Adresseavis, 1824-01-17
Fra en lille Pige er i Trængselen ved Assistentshuset Juleaften taget en god blaa Klædeskjole; - som maaskee skulle have været forvandlet til et Juletræe for Rollinger, Ja vel Trængsel!
Aalborgs Stifts Adresseavis, 1824-01-17
De egentlige Børnekopper have, Gudskeelovl i Kjøbenhavn, som nu erfares, Jngen videre angrebet, uden ommeldte Bryggerkarl.
Aalborgs Stifts Adresseavis, 1824-01-17
Kjøbenhavn har endnu et Dame-Jnstitut, hvor der betales 8 Rbd. maanedlig, i de øverste Classer.
Aalborgs Stifts Adresseavis, 1824-01-17
Fra Hovedstaden fortælles følgende ynkelige Tildragelse: En vakker Pige var forlovet med et ungt sædeligt Menneske, der tillige havde Velstand, og de kunde snart see deres Forening iværksat. Hver Nytaarsaften pleiede han at tilbringe i sine tilkommende Svigerforældres Huus. Men denne Gang ventede Man ham forgiæves. Kjærestens Fader, ogsaa urolig over hans Udeblivelse, gaaer da Nytaarsmorgen hen for at see, om han er bleven syg; men i det han træder ind af Porten, styrter det unge Menneske sig fra øverste Loft ned i Gaarden. - Han havde tabt sin hele Formue i Tallotteriet.
Aalborgs Stifts Adresseavis, 1824-01-17
J Statstidenden No. 2, d. A. læses et langt Avertissement fuldt af veemodige Klager over et ømtfølende Qvindehjertes bortkomne saare kjære Gienstand - for hvis Gjenbringelse kan ventes erkjendtlige Hjerters Tak - men hvis ufølsomme Hjerter, der ikke kjende til billighed og Pligtfølelse, modvillig indspærre eller tilbageholde samme, vil Man straffe den Haardhjertedes ubillige og ulovlige Fremfærd - Denne kjere Gienstand, som Man saa ynkelig beklager at have mistet, er - en stor guul Mynde Hanhund. Cours den 13de Januar. Hamb. 2 M. 244, a vista 247. Specier 250. - Specier solgtes til 15 Mk. Obligat. (med Renter fra 11te December 1823) 80 1/2 a 81. Nationalbank-Obligationer (af Laanet den 2den Februar 1820) 102 Rbdlr. r. S. (uden Renter) eller 127 1/2 Rbd. Sedler pr. 100 Rbd. r. S. - Norske Sedler 15 1/2 a 15 3/4 Rbd. pr. 10 Specier norsk. - Svenske Sedler 58 1/2 s. - Disconto 5 pC.
Aalborgs Stifts Adresseavis, 1824-01-17
Aalborg Kirker. Anden Søndag efter Helligtrekonger prædiker til Høimesse. i Budolphi Kirke Hr. Blichfeld; i Frue Kirke Hr. Stiftsprovst Schierup. Til Aftensang i Budolphi Kirke Hr. Henneberg; i Frue Kirke Hr. Fuhr.
Aalborgs Stifts Adresseavis, 1824-01-17
(Forlangt Jndrykkelse.) Spørgsmaal til den Dramatiske Recensent i jydske Efterr. Efterat have takket m. H. for den Æreserklæring De har gjort min afdøde Ven Junger, og den Godhed, hvorved De sparer Oversætteren sin Vaskesæbe, hvilken han neppe havde foretrukket den skarpe Lud, visse Hoveder behøve; efter at have yttret, hvorlunde man maa glædes ved Deres Beskedenhed, at De ei er en lærd, men en fornuftig Mand, om hvilke begge Dele dog Deres ærede Svar i No. 7 af Jydske Efterretninger med sit Dosin Sprogbommerter vidner; bør jeg bede Dem offentlig at godtgjøre, hvad Lumpent der er i at spørge sig for Hvad et Hansvursttilbud vil sige? Hvad Uartigt der er i at tilbyde at ville betale det begierte Svar i en Avis, hvorom der nyligen er yttret den Mening, at alt uden Politik ej bør med Posten befordres, Hvad Forfatteren mener med, at have kontrabegegnet et Chavs af Grovheder, samt hvor dette Chaos findes, Hvad det er han dernæst kalder Hofligt: Denne fyldestgiørende Besvarelse sees af den ulærde Læset begierligen imøde, naar den forsattes i et Sprog, der kan forstaaes, og uden at putte Noget i Lommen.
Aalborgs Stifts Adresseavis, 1824-01-17
Ved Tallotteriets 1086de Trækning i Altona udkom: No. 44. 13. 33. 42. 85.
Aalborgs Stifts Adresseavis, 1824-01-17
Bekjendtgjørelser. At Døden i Aftes berøvede os vor kjere Datter Gjertrud Marie, efter fire Dages Sygeleie, i hendes Alders 16de Aar, bliver herved tilkjendegivet Slægt og Venner af hendes sørgende Moder og Fader. Aalborg den 17de Januar 1824. Thomas Kiergaard.
Aalborgs Stifts Adresseavis, 1824-01-17
Søndagen den 18de Januar opføres paa Theatret i Hr. Muurmester Ludewigs Gaard i Bispensgade: De Sandsesløse, Lystspil i 1 Act af Kotzebue, oversat af P. Foersom. Derefter: Den pandtsatte Bondedreng, Comedie i 3 Acter af Baron Holborg.
Aalborgs Stifts Adresseavis, 1824-01-17
Mandagen den 19de Januar opføres: Brandskatten, Commedie i 1 Act af Kotzebue, oversat af J. Wille. Derefter: Huustruen, Skuespil i 3 Acter efter Kotebnes: die deutsche Hausfrau, ved Professor K. L. Rabbek. Steiner. Chemiske Fyrtøier, Ræve=Odder=Jlder= og Rottefare, engelske, hollandske og tydske Skøiter, fine og grove Timer, at alle Størrelser, Jernvander og Gryder, hollandske Munke og Uldkarter, flere Sorter Haarstaal, dobbelte og enkelte Jernplader, Saugblader af alle Størrelser, Høeleer og Hakkelsekrive, Havespader som ogsaa god Hør, er nylig hjemkommen og faaes til de billigste Priser hos H. P. Hansen, ved Østeraae.
Aalborgs Stifts Adresseavis, 1824-01-17
En Hakkelsekiste ønskes tilkjøbs: Addresse-Contoiret anviser Et lidet Drierlad kan faaes tilkjøbs; Addresse=Contoiret anviser Sælgeren.
Aalborgs Stifts Adresseavis, 1824-01-17
Moderne Dammepynt af forskjellig Slags faaes tilkjøbs hos A. sal. Køhlers.
Aalborgs Stifts Adresseavis, 1824-01-17
Heibergs Skuespil, samt Comoedien Elskovsbarnet, ønskes tilkjøbs, eller og til Laans. Man behager at henvende sig til Addresse-Contoiret. Til Fordeel for den heri Byen oprettede Bombebøsse, giver i det dramatiske Selskabs Locale: en Jnstrumental- og Vocal-Concert Søndagen den 25de Dennes om Aftenen Kl. 6, hvortil vi tillade os at indbyde Inden- og Udenbyes godgjørende Mennesker, som ved denne Leilighed ville bidrage til den fattige Søemands Tarv Adgangs Billetter erholdes hos Kjøbmand Søren Wilkel og ved Indgangen mod 3 Mk. Tegn pro Persona eller hvad mere man mueligt efter Evne og Villie maatte behage at yde. Den udmærkede Velvillie, Byens ærede Musik=Dyrkere have modt os med ved denne Leilighed, og den megen Umage De have gjort Dem, for at kunne udføre denne veldædige Handling til forventende Tilfredshed, giver os grundet Haabom et talrigt Besøg.
Aalborgs Stifts Adresseavis, 1824-01-17
Commissionen for Bombebøssen i Aalborg, den 16de Januari 1824.
Aalborgs Stifts Adresseavis, 1824-01-17
En god tretages Vindovn er underhaanden at faae tilkjøbs i store Nyegade No. 441.
Aalborgs Stifts Adresseavis, 1824-01-17
En Skjørte som kan forevise godt Skudsmaal, ønsker sig en Condition i samme Fag. Nærmere Underretning faaes paa Addresse-Contoiret i Aalborg.
Aalborgs Stifts Adresseavis, 1824-01-17
Schous Udtog af Forordninger, nyeste Udgave, kan underhaanden erholdes tilkjøbs. Addresse-Contoiret anviser Sælgeren. Et Gulduhr i en Skildpades Kapsel og derved et Guldsignet og en Guld Uhrnøgle med Carniol, er den 11te Januari sin Eier frakommen. For Tilveiebringelsen loves en passende Douceur. Addresse-Contoiret anviser Eieren.
Aalborgs Stifts Adresseavis, 1824-01-17
Saafremt en Strømpevæversvend vil boesætte sig i Aarhuus eller Randers, kan han faae mine 2de Vævstole med tilhørende Tralliermaskine og Redskaber til Brug paa billige Vilkaar. Vævenne staae til Eftersyn i Dehrr. Agent Meulengracht & Søns Pakhuus i Aarhuus. Grevskabet Frysenborg den 4de December 1823. Tommesen.
Aalborgs Stifts Adresseavis, 1824-01-17
Paa Petersborg pr. Aalborg kan faaes stribet Gulvtæppetøi 5 Qvarteer brede, a 2 Mk. 4 s. og ligger til Udsalg hos Hr. Klædehandler Gjødvad i Aalborg. J. Schou. File til at borttage Liigtorne, efter en medfølgende tryk Anviisning, sælges for 24 s. Stykket hos Kjøbmand, Lars Bøggild. Skatteqvitteringsbøger for Jordegodseiere, Gaardmænd, Huusmænd og Kjøbstædfolk, samt Posthuusbøger, alle i brugbar Stand, faaes for meget billig Priis hos Lars Bøggild. Penelope, Taschenbuch for das Jahr 1824, mit Kupfern; das Titelkupser Caroline Mathilde, 4 Rbd. - Bechers Taschenbuch zum geselligen Vergnigen, 1824, 4 Rbd. 5 Mk. - Taschenbuch der Liebe und Freundschaft gewidmet, 3 Rbd. 3 Mk. - Almanach Dramatischer Spiele, 4 Rbd., bei Rottbøll Sadolin.
Aalborgs Stifts Adresseavis, 1824-01-17
J Gaarden No. 460 ved Østeraae kan strax faaes til Leie en stor Sal og et Sovekammer med Møbler om forlanges. Et stort Loft, Staldrum til 4 Heste, om Leien accorderes med A. sal. Køhler.
Aalborgs Stifts Adresseavis, 1824-01-17
J Gaarden No. 460 ved Østeraae kan faaes til Paaske Fløttetid til Leie til Boepæl for en gift Familie, den Leilighed som Undertegnede beboer, Loft, Staldrum og Kielder om ønskes: om Leien accorderes med A. sal. Køhler. Et godt Leiested med Have faaes i Huset No. 93. Sammestæds er tilkjøbs en eenspænder Kane.
Aalborgs Stifts Adresseavis, 1824-01-17
At jeg har begyndt Jnformation hos Klubvert Hr. Borregaard, har jeg den Ære at bekjendtgjøre, med ærbødigst Begjering: At desærede Forældre, som ønske Deres Børn af mig informerede i selskabelig Dands, behagelig, saasnart mueligt, ville melde Dem i mit Logie hos Kjøbmand Fr. Simoni. Aalborg den 10de Januar 1824. Haack.
Aalborgs Stifts Adresseavis, 1824-01-17
For det ærede Publikum tillader jeg mig at bekjendtgjøre: at jeg pousserer i Vox med levende Colorit, og at jeg heldig pleier at træffe. Til Yndere af denne Konst anbefaler jeg mig og er at finde i mit Logis hos Hr. Bager Holst i BispensGade. Gørbing Frank.
Aalborgs Stifts Adresseavis, 1824-01-17
Auctioner. Efter Reqvisition af Christen Færgemand i Sillerslew som Dom og Udlægshaver, vorder den Gaardmand Jens Johnsen tilhørende, og i Sillerslew Bye, Østerassels Sogn, Sønder Herred her paa Morsøe beliggende Gaard, ved 3 Auctioner nemlig: 1ste Auction som afholdes paa Raadstuen her i Byen, Mandagen den 2den Februari førstkommende om Eftermiddagen Kl. 2. 2den Dito paa samme Sted Mandagen den 16de samme Maaned om Eftermiddagen Kl. 2 og 3die Dito Tirsdagen den 2den Marts om Formiddagen Kl. 9, paa den sælgende Eiendom. Gaarden staaer for Hartkorn 6 Tdr. 5 Skpr. 2 Fdkr. og skeer denne Bekjendtgjørelse i Medfølge af Placaten 22de April 1817. Conditionerne ere forinden til Eftersyn hos Prokurator Calundan heri Nyekjøbing. Nyekjøbing paa Morsøe den 13de Januar 1824. Rummelhoff. Auctions-Directeur.
Aalborgs Stifts Adresseavis, 1824-01-17
Jfølge Forlig, og derefter passeret Execution, vorder Tødse Kirke, beliggende i Nørre Herred herpaa Morsø med tilhørende Ornamenter og Jnventarium, samt tilliggende Kirke-, Korn- og Qvægtiende af matrikuleret Hartkorn 38 Tdr. og tiendeydende Hartkorn 197 Tdr. 7 Skpr. 3 Fdkr. 2 Alb. stillet til 3de Auctioner: Mandagen den 2den Februari førstkommende, - den 16de f. M. og - - den 1ste Marti 1824. hver Dags Eftermiddag Kl. 2, paa Raadstuen heri Byen. Conditionerne ere forinden til Eftersyn paa Undertegnedes Contoir, og bemærkes det at en Deel af Kjøbesummen kan blive indestaaende i Eiendommen imod 1ste Prioritets PanteObligation, og skeer denne Bekjendtgjørelse overeensstemmende med Fr. 22de April 1817. Nyekjøbing paa Morsøe den 13de Januari 1824. Rummelhoff. Auctions-Directeur.
Aalborgs Stifts Adresseavis, 1824-01-17
Jfølge Forlig og Jndførsel bliver den af Christen Hansen i Sønder Bindslef beboede Gaard staaende for Hartkorn 2 Tdr. 1 Skp. 1 Fdkr. 1 Album stillet til 3de offentlige Auctioner som holdes paa Jurisdictionens Tingsted.
Aalborgs Stifts Adresseavis, 1824-01-17
den 12te Februar, den 2den Marts ) Kl. 3 Formiddag. og den 16de Marts Bye- og Herredsfoged Contoiret i Frederikshavn, den 12te Januar 1824. Westenholz.
Aalborgs Stifts Adresseavis, 1824-01-19
Den attende Januar. Hu være hver den Kongens gjæve Mand. Som Embedspligt og Troskab over! Som Retfærds Vægtskaal nøje prover. Udbreder Held i By og Land. Hil være hver en adelsbaaren Mand, Som Adel sig i Hjertet kaarer! Som Adelshovmod aldrig daarer. men hædrer Dyden i hver Stand, Hil dig, o Dag som skjænked Cimbrers Land den önskelige, elskte Cave! Skjænk Danien de ædle, Brave! Hil være Dig, o Hædersmand. Paa Stiftamtmandens, Hans Excellences Hr. Geheime Conferentsraad von Moltkes Fødselsdag yttrede den almene Agtelse og Glæde sig deels ved personlig Bevidnelse herom af Militæret, Embedsmænd og Borgere, deels ved en i det Dramatiske Selskab givet Forestilling, hvorefter en i Anledning af Dagen forfattet Epilog blev fremsagt. Ved Bordet blev en Sang afsjungen. Et muntert Bal endte denne Høitidelighed.
Aalborgs Stifts Adresseavis, 1824-01-19
Udlandet.
Aalborgs Stifts Adresseavis, 1824-01-19
Spanien. Banqveuren Guebhardt har fra den spanske Overskatmester faaet et Brev, dateret Madrid den 22de December, som giver nogle ret interessante Oplysninger og Regjeringens Mening om det constitutionelle Laan. Det er meddeelt i et fransk Blad med det Tillæg, at med den deri omtalte Naboeregjering ingenlunde var meent den Franske. Den for at arrangere det kongelige Laan herfra afsendte Commissair, hedder det deri, har underrettet mig om de Kunstgreb, hvorved, medhensyn til Ministerforandringen, den revolutionaire Regjerings Obligationer have faaet ny Credit. Denne af en Naboeregjering snue indledede, og ved Courerer forud bevirkede Operation har bedraget hine Uforsigtige, der kjøbte en Qvantitæt af omtalte Papirer, fordi de ikke kjendte den spanske Caracteers og vor ophøiede Monarks Fasthed. Hs. Majestæt, der kun existerer for hans Folk, har ved hans Decret af 1ste October afsagt Dommen over Rebellionens Laan. Kongen var overtydet om: at anerkjende dette, vilde udsætte Nationen for de sørgeligste Følger, og at anerkjende de Revolutionaires politiske og administrative Handlinger, vilde være at kjøbe hans Skam og hans Undergang ved at krænke et Princip, der var en Støtte for alle Troner. Dette Princip er helliget, og alle Europas Souverainer have lykkeligviis antaget det; i det de modsatte Grundsætninger vilde have Oprør til følge. De af Monarkerne anerkjendte Grundsætninger ere Basis for Jnstructionerne ved de Missioner, som de have overdraget deres Tjenere, men disse misbrugte af Egennytte den Tiltroe, deres Herrer satte til dem. - Kort sagt, min Ven! saa slutter han, Minaar forandringen kan ikke rokke det gavnlige Princip, og s. Majestæts Viisdom har antaget. De Ulykkelige derfor, der ere blevne forledte af de forskjellige Personer, som i flere Aar have drevet deres Spil med den almindelige Jnteresse, ville ifølge de Forholdsregler, som Regjeringen staaer i Begreb med at tage for at befæste dens Kredit, finde sig bedragede; thi ogsaa de nærværende Ministre ere ægte Spaniere, ikke istand til at give Hs. Majestæt et Raad, der ikke kunde bestaae med hans Folks Vel; og Folket har endelig faaet Øinene op, og veed, at de Ulykker, de i de sidste 3 Aar have lidt, ere opstaaede af de revolutionaire Laan. Derfor, min Ven, kan De være forsikkret om, at, inden 14 Dage ere forløbne, vil Sløret være borte, der hidtil bedækkede denne hemmelighedsfulde Sag." Hr. Guebhardt har derfor ladet indrykke i Aviserne, at Corteslaanene ikke ville blive anerkjendte.